দ্বাদশ সংসদ নির্বাচনের হালচাল: বরিশাল-৩ আসনে জিতবে কে? #বাংলাদেশ #জাতীয়_সংসদ #bnanews24
Channel: Bnanews24
Date: 12/07/2023

সংসদীয় আসন-১২১

বরিশাল-৩ সংসদীয় আসনটি সুগন্ধা ও আড়িয়াল খাঁ নদীর তীরে বাবুগঞ্জ ও মুলাদী উপজেলা নিয়ে গঠিত।  এটি জাতীয় সংসদের ১২১তম আসন। 
১৯৯১ সালের ২৭শে ফেব্রুয়ারি পঞ্চম সংসদ নির্বাচন অনুষ্ঠিত হয়। এই আসনে ভোটার ছিলেন ২ লাখ ১৩ হাজার ২ শত ৫২ জন।  ভোট প্রদান করেন ৮০ হাজার ৪ শত ৮৭ জন।  নির্বাচনে বিএনপির মোশারফ হোসেন মঙ্গু বিজয়ী হন। ধানের শীষ প্রতীকে তিনি পান ২৩ হাজার ৭ শত ৭৭ ভোট। তার নিকটতম প্রতিদ্বন্দ্বী ছিলেন আওয়ামী লীগের আব্দুল বারী।  নৌকা প্রতীকে  তিনি পান ১৮  হাজার ৯ শত ৫২ ভোট। 
১৯৯৬ সালের ১৫ই ফেব্রুয়ারি ৬ষ্ঠ জাতীয় সংসদ নির্বাচন অনুষ্ঠিত হয়। তত্ত্বাবধায়ক সরকারের দাবিতে আওয়ামী লীগসহ সব বিরোধী দল এই নির্বাচন শুধু বর্জন করে ক্ষান্ত হয়নি, প্রতিহতও করে। নির্বাচনে বিএনপি, ফ্রিডম পার্টি এবং কিছু নামসর্বস্ব রাজনৈতিক দল, অখ্যাত ব্যক্তি প্রতিদ্বন্দ্বীতা করেন।  ভোটারবিহীন এই নির্বাচনে বিএনপির মোশারফ হোসেন মঙ্গুকে বিজয়ী ঘোষণা করা হয়। ষষ্ঠ জাতীয় সংসদ নির্বাচনের মাধ্যমে গঠিত এই সংসদের মেয়াদ ছিল মাত্র ১১ দিন। তত্ত্বাবধায়ক সরকার বিল পাশ হওয়ার পর সংসদ বিলুপ্ত ঘোষণা করা হয়। 

১৯৯৬ সালের ১২ই জুন সপ্তম সংসদ নির্বাচন অনুষ্ঠিত হয়। নির্বাচনে ভোটার ছিলেন ১ লাখ  ৩৫ হাজার ৩ শত ৭৬ জন। ভোট প্রদান করেন ৯৭ হাজার ২৮ জন।  নির্বাচনে বিএনপির মোশারফ হোসেন মঙ্গু বিজয়ী হন। ধানের শীষ প্রতীকে তিনি পান ৪৮ হাজার ৪১ ভোট। তার নিকটতম প্রতিদ্বন্দ্বী ছিলেন আওয়ামী লীগের অধ্যাপক আব্দুল বারী।  নৌকা প্রতীকে  তিনি পান  ৩০ হাজার ৬ শত ৬৫ ভোট। 

২০০১ সালের ১লা অক্টোবর অষ্টম সংসদ নির্বাচন অনুষ্ঠিত হয়। নির্বাচনে ভোটার ছিলেন ১ লাখ ৯৮ হাজার ৩ শত ৪৩ জন। ভোট প্রদান করেন ১ লাখ ২৮ হাজার ৪ শত ৬৯ জন। নির্বাচনে বিএনপির মোশারফ হোসেন মঙ্গু বিজয়ী হন। ধানের শীষ প্রতীকে তিনি পান ৭১ হাজার ৬ শত ৩৮ ভোট। তার নিকটতম প্রতিদ্বন্দ্বী ছিলেন আওয়ামী লীগের আফজালুল করিম।  নৌকা প্রতীকে তিনি পান ৪৬ হাজার ৮ শত ৩২ ভোট। 

২০০৮ সালের ২৯শে ডিসেম্বর নবম সংসদ নির্বাচন অনুষ্ঠিত হয়। নির্বাচনে ভোটার ছিলেন ১ লাখ ৮৩ হাজার ৩ শত ৭৪ জন। ভোট প্রদান করেন ১ লাখ ৫৩ হাজার ৫ শত ৪৭ জন। নির্বাচনে জাতীয় পার্টির গোলাম কিবরিয়া টিপু বিজয়ী হন। লাঙ্গল প্রতীকে তিনি পান ৬৬ হাজার ৪ শত ৬৩ ভোট। তার নিকটতম প্রতিদ্বন্দ্বী ছিলেন বিএনপির সেলিমা রহমান। ধানের শীষ প্রতীকে তিনি পান ৬০ হাজার ৫১ ভোট। 
২০১৪ সালের ৫ই জানুয়ারি দশম জাতীয় সংসদ নির্বাচন অনুষ্ঠিত হয়।  নির্বাচনে ভোটার ছিলেন ২ লাখ ১৬ হাজার ৬ শত ৭৮ জন।  ভোট প্রদান করেন ৫৯ হাজার ৯জন।  নির্বাচনে ওয়ার্কাস পার্টির টিপু সুলতান বিজয়ী হন। হাতুড়ি প্রতীকে তিনি পান ৩৫ হাজার ৬ শত ২ ভোট।  তার নিকটতম প্রতিদ্বন্দ্বী ছিলেন জাতীয় পার্টির গোলাম কিবরিয়া টিপু।  লাঙ্গল  প্রতীকে তিনি পান ২৩ হাজার ৪ শত ৭ ভোট।  তত্ত্বাবধায়ক সরকারের দাবিতে বিএনপি নেতৃত্বাধীন ২০ দলীয় জোট এই নির্বাচনে অংশগ্রহণ করেনি। 
২০১৮ সালের ৩০শে ডিসেম্বর একাদশ সংসদ নির্বাচন অনুষ্ঠিত হয়। নির্বাচনে ভোটার ছিলেন ২ লাখ ৫৪ হাজার ২৪ জন। ভোট প্রদান করেন ১ লাখ ৫০ হাজার ৬ শত ৭৯ জন। 

নির্বাচনে প্রার্থী ছিলেন ৬ জন।  ধানের শীষ প্রতীকে বিএনপির জয়নুল আবেদীন, লাঙ্গল প্রতীকে জাতীয় পার্টির গোলাম কিবরিয়া টিপু, হাতুড়ি প্রতীকে ওয়াকার্স পাটির টিপু সুলতান, কুলা প্রতীকে বিকল্প ধারা বাংলাদেশের এনায়েত কবির, হাতপাখা প্রতীকে ইসলামী আন্দোলনের সিরাজুল ইসলাম ও ট্রাক প্রতীকে স্বতন্ত্র  প্রার্থী আতিকুর রহমান, প্রতিদ্বন্দ্বীতা করেন।

নির্বাচনে জাতীয় পার্টির গোলাম কিবরিয়া টিপু বিজয়ী হন।  লাঙ্গল প্রতীকে তিনি পান ৫৪ হাজার ৭শত ৭৮ ভোট।  তার নিকটতম প্রতিদ্বন্দ্বী ছিলেন বিএনপির জয়নুল আবেদীন।  ধানের শীষ প্রতীকে তিনি পান মাত্র ৪৭ হাজার ২ শত ৮৭ ভোট।  কারচুপির অভিযোগে বিএনপি নেতৃত্বাধীন জাতীয় ঐক্যফ্রন্ট নির্বাচন বর্জন ও ফলাফল প্রত্যাখান করে।
পর্যবেক্ষণে দেখা যায়, পঞ্চম, ষষ্ঠ, সপ্তম ও অষ্টম সংসদে টানা বিএনপি বিজয়ী হয়।  নবম ও একাদশ সংসদে জাতীয় পার্টি এবং, দশম সংসদে ওয়ার্কাস পাটি বিজয়ী হয়। 
দ্বাদশ সংসদ নির্বাচনকে সামনে রেখে বিএনএ নিউজ টুয়েন্টি ফোর এর গবেষণা টিম দৈবচয়ন পদ্ধতিতে সারাদেশে জরিপ চালায়। জরিপে অংশগ্রহণকারি বেশীরভাগ ভোটার ১৯৯১ সালের পঞ্চম, ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনকে সুষ্ঠু, নিরপেক্ষ ও অংশগ্রহণমূলক হয়েছে বলে অভিমত ব্যক্ত করেন। তারই ভিত্তিতে বিএনএ নিউজ টুয়েন্টি ফোর বরিশাল-৩ আসনে পঞ্চম, সপ্তম, অষ্টম ও নবম এই ৪টি নির্বাচনের প্রদত্ত ভোটের পরিসংখ্যানকে মানদন্ড ধরে আওয়ামী লীগ, বিএনপি, জাতীয় পার্টি ও জামায়াতে ইসলামীর সাংগঠনিক শক্তি বিশ্লেষণের মাধ্যমে একটি কল্পানুমান উপস্থাপনের চেষ্টা করেছে।
বরিশাল-৩ আসনের বর্তমান সংসদ সদস্য জাতীয় পার্টির গোলাম কিবরিয়া টিপু।  জোটগত নির্বাচন হলে তিনি দ্বাদশ জাতীয় সংসদে মনোনয়ন চাইবেন। ১৪ দলীয় জোট থেকে মনোনয়ন চাইবেন দশম সংসদের সংসদ সদস্য ওয়াকার্স পাটির টিপু সুলতান। 
আওয়ামী লীগের মনোনয়ন প্রত্যাশীদের মধ্যে রয়েছেন গৌরনদী উপজেলা আওয়ামী লীগের যুগ্ম সাধারণ সম্পাদক সরদার মনিরুজ্জামার মনির, বাবুগঞ্জ উপজেলা আওয়ামী লীগের সদস্য আতিকুর রহমান ও যুবলীগের সাবেক সহসম্পাদক মিজানুর রহমান।

বিএনপি থেকে মনোনয়ন চাইবেন বিএনপির স্থায়ী কমিটির সদস্য সেলিমা রহমান এবং বিএনপির কেন্দ্রীয় কমিটির ভাইস চেয়ারম্যান জয়নুল আবেদীন। 

ওয়ার্কার্স পার্টির জেলা শাখার সাধারণ সম্পাদক ও সাবেক এমপি শেখ টিপু সুলতান এবং ওয়ার্কাস পার্টির কেন্দ্রীয় কমিটির সভাপতি রাশেদ খান মেননের স্ত্রী ও সংরক্ষিত আসনের এমপি লুৎফুন্নেছা খান বিউটি।